Befagyott a párbeszéd Oroszország és Amerika között
Erről a Kreml szóvivője beszélt.
Szinte minden szinten befagyott a párbeszéd Oroszország és az Egyesült Államok között

– nyilatkozta Dmitrij Peszkov, a Kreml szóvivője. „Nem kommunikálunk egymással, vagy ha mégis, csak minimálisan” – tette hozzá. A RIA orosz hírügynökség arról is beszámolt, hogy Oroszország nem számít arra, hogy a januárban hivatalba lépő új amerikai vezetés elutasítja a NATO bővítését.

Peszkov egy tévéinterjúban arra is kitért: nem tudja, 2018-ban Vlagyimir Putyin újra indul-e a választáson. „Mindenkinek elég fejfájást okoz a napi munka és a feladatok, senki nem gondolkodik vagy beszél még a választásról” – jelentette ki. (Independent)
oroszország